Deg wass n larebɛa , deg wass n suq tebbi-iyi ɣer iwaḍiyen, ttmektayeɣ-d kan cwiṭ neɣ zemreɣ ad iniɣ d tignatin kan id yettasen ɣer walleɣ-iw , ttmektayeɣ-d yiwet n tmeṭṭut tmeqqar di leɛmer telsa amellal yesɛa aɛeqquc d aberkan ɣer lǧiha n uzrar yesɛa lexyuḍ mcebbaken,mebla ccek d ajelqaḍ din i zriɣ tameṭṭut-nni d nettat i yettrebbin tiqcicin ,ur liɣ ara waḥdi maca lant teqcicin niḍen ugarent-iyi di leɛmer gar-asent Tasadit at uccen ,d Filisiti d tin ɣef wacu ad messlayeɣ umbeɛd .